Tehniskā specifikācija un kvalifikācijas prasības 
Atklāta konkursam “Atbalsta materiālu tekstpratības veicināšanai 1.–9. klasē digitalizācija” (id. Nr. LVA 2025/06/ESF/AK)

Iepirkuma priekšmets: Interaktīvas lietotnes (mācību līdzekļa) – klausīšanās un lasīšanas tekstu ar uzdevumiem skolēniem lasītprasmes/tekstpratības pilnveidei pamatskolā,  izstrāde.

Iepirkuma priekšmeta CPV kods: 80420000-4 (E-mācību pakalpojumi). CPV papildkods: 72262000-9  (Programmatūras izstrādes pakalpojumi)

Finansējuma avots: Iepirkuma līguma izpilde tiks finansēta no Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa „Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju apguvi, un sekmējot duālo mācību sistēmu un māceklības ieviešanu” 4.2.2.3. pasākuma „Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam” projekta „Pedagogu profesionālā atbalsta sistēmas izveide” Nr. 4.2.2.3/1/24/I/001.
Plānotā līgumcena: Pasūtītāja plānotā maksimālā līgumcena nepārsniedz 169 392,59 EUR (viens simts sešdesmit deviņi tūkstoši trīs simti deviņdesmit divi eiro, 59 centi) bez pievienotās vērtības nodokļa (PVN). 

I. VISPĀRĪGS RAKSTUROJUMS
1. Mācību līdzeklis tiek veidots kā tekstu, uzdevumu un pašpārbaudes materiālu kopa – elektroniska lietojumprogramma (turpmāk tekstā – lietotne).
2. Izveidojamās lietotnes mērķis ir nodrošināt atbalstu skolēniem lasītprasmes/tekstpratības pilnveidei.
3. Mācību uzdevumi pildāmi pedagoga uzraudzībā, bet patstāvīgi. Elektroniskās lietotnes paredzētā mērķauditorija ir 1.–9. klases skolēni.
4. Lietotnes saturu veido teksti, attēli, audioieraksti, interaktīvi uzdevumi, animācijas elementi, saites uz papildmateriāliem. 
5. Audio teksts nedrīkst būt ierunāts, izmantojot mākslīgo intelektu, izņemot atsevišķus gadījumus, kuru nepieciešamību Pretendentam jāpamato un jāsaskaņo ar Pasūtītāju. Lietotnes izstrādes termiņos jāparedz gan tās izstrādei un testēšanai nepieciešamais laiks, gan arī laiks aprobācijai un kļūdu novēršanai. Lietotnes testēšanas un aprobācijas laikā tā izvietojama uz Izstrādātāja serveriem. Projekta beigu posmā jānodrošina tās izvietošana uz Pasūtītāja tehniskajiem resursiem. 
6. Lietotne tiks izvietota interneta vidē Latviešu valodas aģentūras tīmekļvietnē www.valoda.lv. 
7. Piekļuve lietotnes saturam ir jānodrošina pēc reģistrācijas ar lietotāja e-pastu. Pirms darba uzsākšanas lietotājs tiek autentificēts.
8. Autentificētu lietotāju darbības ir reģistrējamas lietotnes auditpierakstos. Auditpierakstos reģistrē: Datums, laiks, pieslēguma IP adrese, lietotāja identifikators, veiktā darbība. Auditpierakstu glabāšanas laiks 18 mēneši.
9. Lietotāja konta slēgšana: Sistēma nodrošinās, ka administrators var slēgt lietotāja kontu (slēgtam lietotāja kontam nav atļauts izveidot sesiju).
10. Sesijas pārtraukšana: Sistēmā jābūt ietvertam tehniskajam risinājumam, kas pārtrauc lietotāja darba sesiju, ja pēc noteikta skaita minūšu (konfigurējams lielums) lietotājs nav sistēmā veicis nevienu pieprasījumu. Darbu turpināt iespējams tikai pēc atkārtotas autentifikācijas.
11. Materiāla apraksts pdf formātā, kurā būs ietverta saite uz lietotni, tiks izvietots mape.gov.lv

II. IZSTRĀDĀTĀJA PIENĀKUMI
Izstrādātāja pienākumi ir:
1) izstrādāt lietotni, kas realizē visas šajā specifikācijā definētās funkcionālās un nefunkcionālās prasības, pilnvērtīgi ataino visu Pasūtītāja piegādāto saturu un kurā būtu ievērotas lietojamības prasības;
2) nodrošināt testētas un aprobētas lietotnes versijas nodošanu Pasūtītājam (ieskaitot publicēšanu tiešsaistes vidē) pēc katras tēmas pabeigšanas;
3) iestrādāt Pasūtītāja piegādāto saturu, vajadzības gadījumā veicot piegādāto vizuālo materiālu korekciju; 
4) nodrošināt materiāla dizaina un ilustrāciju sagatavošanu;
5) nodrošināt audio ierakstu sagatavošanu;
6) pēc Pasūtītāja lūguma lietotnes izstrādes laikā pielāgot saturu tehniskajām iespējām;
7) regulāri komunicēt ar Pasūtītāju ne retāk kā reizi 2 nedēļās vai biežāk pēc Pasūtītāja vai Izstrādātāja iniciatīvas, un saskaņot būtiskos izstrādes lēmumus; 
8) nodrošināt ar paroli aizsargātu vidi aprobācijas, t. i., Pasūtītāja veiktās testēšanas laikā;
9) novērst Pasūtītāja veiktās aprobācijas laikā un arī pēc tās veikšanas līdz līguma termiņa beigām pamanītās kļūdas, kā arī aprobācijas rezultātā iegūtos ieteikumus lietotnes funkcionalitātes uzlabošanai iestrādāt lietotnē;
10) sasaistīt lietotni ar vietni www.valoda.lv, izmantojot saiti.

III. LIETOTNES STRUKTŪRAS UN FUNKCIONALITĀTES RAKSTUROJUMS

	Apjoms un pieejamība 

	1. Lietotnes apjoms: digitālajam formātam adaptējamas līdz 600 manuskripta lpp.
2. Lietotnei jābūt lietojamai tiešsaistē.
3. Lietotājam, lai piekļūtu saturam, ir jāautorizējas ar lietotājvārdu un paroli, ar iespēju atjaunot pieeju ar atgādinājuma ziņojumu uz lietotāja reģistrēto e-pastu.
4. Lietotnē jānodrošina ērta navigācija starp tēmām un uzdevumiem. 
5. Atverot tēmu, jānodrošina iespēja iepazīties ar materiālu un veikt piesaistītos uzdevumus.


	Struktūra

	Lietotnes saturu veido:
1) titullapa ar materiāla aprakstu;
2) materiāla tehniskais apraksts;
3) materiāla satura rādītājs;
4) deviņas nodaļas (1.–9. klase);
5) katras nodaļas sākumā ir lapa ar nodaļas satura rādītāju;
6) katra nodaļa (vienai klasei paredzētais saturs) ietver 15 tekstus un 5–10* uzdevumus par katru tekstu – kopā 135 teksti un līdz 150 uzdevumi vienai nodaļai. Teksti ir dažāda garuma. Garāki teksti ritināmi uz leju.
7) Uzdevumi pildāmi secīgi.


	Papildelementi

	1. Ikona – metodiskā norāde pie katra teksta;
2. Pop-Up – uznirstošais logs (aktivizēts vārds, teikums, kuru noklikšķinot, atveras informatīvs logs ar papildu tekstu).
3. Saites uz citiem interneta resursiem (youtube, vimeo, tīmekļvietnēm).


	Interaktīvo uzdevumu skaits

	Līdz 13.


	Interaktīvo uzdevumu iespējamie veidi

	1) pareizās atbildes atzīmēšana daudzizvēļu vai divizvēļu uzdevumā;
2) vārda vai attēla ievilkšana tekstā / vārda vai teksta ievilkšana attēlā;
3) teksta vai attēla savietošana;
4) vertikāla teksta pārkārtošana;
5) burta, vārda, teksta iekrāsošana ar klikšķi;
6) teksta atskaņošanas un klausīšanās (saite uz ārējo resursu);
7) video skatīšanās (saite uz ārējo resursu);
8) vārda, teksta ierakstīšana;
9) animācijas elementu izmantošana (piem., lapiņu pāršķiršana; attēla palielināšana/samazināšana; attēla izzušana);
10) uzdevumi uz ātrumu (taimera izmantošana);
11) ciparu aizvietošana ar burtu (ar klikšķi);
12) pareizās atbildes atzīmēšana tabulā;
13) krustvārdu mīklas aizpildīšana.
Izstrādātājs var piedāvāt savu uzdevumu veidu, ja tā ieskatā kāds cita veida uzdevums ir metodiski piemērotāks.

	Nepieciešamais tehniskais nodrošinājums no Izstrādātāja puses

	1. Ietvertie interaktīvie materiāli Izstrādātājam jāprogrammē, jāvizualizē un jāpievieno skaņas celiņš. Cilvēka balss atveide nevar tikt ģenerēta ar MI, izņemot, ja  par to vienojas ar Pasūtītāju, un tikai tajos gadījumos, kad tas saturiski iederas vai var noderēt labākai valodas apguvei.
2. Izstrādātājam jānodrošina teksta ierunāšana latviešu valodā (45 teksti 1.–3. klasei). Audio tekstu ierunātājiem  jābūt ar labu dikciju, teicamām latviešu valodas runas prasmēm un prasmei pielāgot balsi runas situācijai. Ierunātāju izvēle jāsaskaņo ar Pasūtītāju.
3. Izstrādātājam jānodrošina tehniskā rediģēšana un korektūra latviešu valodā.
4. Izstrādātājam jānodrošina ilustrāciju izstrāde.
5. Izstrādātājam jānodrošina izdrukājamā materiāla maketa sagatavošana.
6. Izstrādātājam jānodrošina iespēja katru audio tekstu noklausīties atkārtoti (atkārtojumu skaits – neierobežots). 
7. Izstrādātājam jānodrošina atgriezeniskā saikne, norādot pareizās/nepareizās atbildes.
8. Izstrādātājam jānodrošina iespēja lietotājam iepazīties ar atbildēm uz slēgtā tipa jautājumiem tikai pēc visu uzdevumu izpildes.
9. Izstrādātājam jānodrošina iespēja vienu uzdevumu pildīt vairākkārt.
10. Izstrādātājam jānodrošina atcerēšanās mehānisms, kas atceras lietotāja progresu — saglabāta informācija par pildītajiem uzdevumiem pie viena teksta. 
11. Datiem par lietotāja progresu jābūt lietotājam viegli pieejamiem un pārskatāmiem.
12. Izstrādātājam jānodrošina iespēja katras klases tekstu un uzdevumu kopu lejupielādēt pdf formātā (saturs analogs lietotnes saturam).
13. Izstrādātājam jānodrošina iespēja lietotājam izpildītos uzdevumus nosūtīt e-pastā pedagogam.
14. Izstrādātajam risinājumam jābūt piemērotam lietošanai gan klasē (kopā ar skolotāju), gan individuāli. 
15. Lietotāju dati netiek vākti, apstrādāti un uzglabāti.


	Līguma izpildes termiņš, starptermiņi
	No līguma noslēgšanas  līdz 30.09.2026. – materiālu kopas satura un dizaina izstrāde,., digitalizācija;
līdz 31.12.2028. – uzturēšana.

03.01.2026. materiālu kopas satura saskaņošana 
15.02.2026. materiālu kopas dizaina saskaņošana
01.05.2026.  atsevišķu nodaļu aprobācija līdz 01.05.2026
30.06.2026.  lietotnes nodošana
31.12.2028. garantijas apkalpošana



IV. LIETOTNES TEHNISKIE NOSACĪJUMI

1. Programmatūras pirmkods ir publisks un pieejams GitHub vai līdzīgā platformā, ļaujot to pilnveidot un attīstīt. 
2. Izstrādātājam jānodrošina pilnvērtīga saderība ar pārlūkiem Google Chrome, Mozilla Firefox, Safari , Internet Explorer 11 un jaunākām šo programmu versijām;
3. Izstrādātājam jāizmanto atvērtā koda tehnoloģijas (piem., JavaScript, HTML, CSS);
4. Lietotnei jānodrošina korekta dažādu valodu rakstzīmju atainošana (krievu, latviešu, franču rakstzīmes utt.), tekstuālās informācijas kodēšanai jālieto Unicode.
5. Lietotne jāveido, tajā realizējot reaģējoša dizaina labo praksi (responsive design). 
6. Lietotne jāatbilst Latvijas nacionālais standarta  LVS EN 301549:2021 “IKT produktu un pakalpojumu piekļūstamības prasības” prasībām.
7. Minimālas ekrāna izmērs iekārtai, no kuras izmanto  lietotni ir 8 collas.
8. Izstrādātājam jānodrošina, ka lietotnes publiskās daļas bez aizturēm darbotos uz vismaz 2Ghz viena kodola procesora un spētu nodrošināt līdz 200 vienlaicīgu lietotāju darbību.
9. Izstrādātājam jānodrošina, ka izstrādātā lietotne ir izmantojama un lietojama bez papildus uzturēšanas vai iesaistot trešās puses uzturēšanas pakalpojumus.
10. Izstrādātājam jānodrošina, ka 24 mēnešus pēc lietotnes izstrādes, bet ne ilgāk kā līdz 2028. gada 31. decembrim, ja nepieciešams, var tikt veikta izstrādātās lietotnes satura pilnveide. 
11. Lietotnes saturs var tikt pilnveidots līdz 2028. gada 31. decembrim.
12. Lietotne tiek izvietota un uzturēta uz LVA resursiem. Izpildītājs, bez papildu maksas, nodrošina garantijas apkalpošanu no lietotnes nodošanas brīža līdz 2028. gada 31. decembrim. Garantijas prasības: 
12.1. Pēc izstrādes gala nodošanas-pieņemšanas akta parakstīšanas no Pasūtītāja puses, šajā periodā bez maksas veicot atklāto lietotnes kļūdu novēršanu, šādā veidā:
12.1.1. Reakcijas laiks darba dienās ne lielāks par 8 (astoņām) stundām, piesakot ziņojumu pa Pretendenta norādīto e-pastu;
12.1.2. Pēc ziņojuma pieteikšanas Pretendents vienojas ar Pasūtītāju par darbu izpildes un kļūdu novēršanas termiņu;
12.1.3. Pretendents nodrošina sistēmas kļūdu un funkcionalitātes kļūdu labojumus. Par sistēmas un funkcionalitātes kļūdu atzīstama jebkura nobīde no specifikācijā noteiktajām funkcionālajām un nefunkcionālajām prasībām.
12.1.4. Pretendentam nepieciešamības gadījumos garantijas laikā jānodrošina konsultatīvs atbalsts Pasūtītājam par lietotnes funkcionalitāti un darbību un šādos gadījumos jāsniedz informatīvs atbalsts.

V. CITAS PRASĪBAS
1. Lietotnei ir jābūt lietojamai neierobežotā daudzumā, neveicot nekādus papildu ikmēneša vai licences maksājumus.
2. Izstrādātājam jānodrošina, ka lietotnes izstrādē netiks izmantoti citu autoru darbi bez licences un netiks uzdoti citu autoru darbi par saviem. Lietotnē ievietojamā un atainojamā satura licences nodrošina Pasūtītājs.
3. Pirms lietotnes nodošanas izstrādātājs sagatavo lietotnes izvērtējumu par atbilstību Ministru kabineta 2020. gada 14. jūlija noteikumu Nr.445 “Kārtība, kādā iestāde ievieto informāciju internetā” prasībām. 
4. Lietotnes lietotāju dati jāapstrādā ievērojot godprātīgas un pārredzamas datu apstrādes principus saskaņā ar VDAR. Saskaņā ar VDAR lietotnes lietotāja piekrišana nedrīkst būt piespiedu kārtā, proti, lietotājam jānodrošina izvēles iespējas un piekrišanai jābūt labprātīgai, savukārt atteikumam nevajadzētu radīt negatīvas sekas lietotājam;
5. Jānodrošina paziņojums par vietnē izmantotajām sīkdatnēm, iespēju iepazīties ar lapām - sīkdatņu politiku un privātuma politiku un lietotāja piekrišanu tīmekļa vietnē izmantotajām sīkdatnēm. Lietotājam ir tiesības apstiprināt šo sīkdatņu izmantošanu vai atteikties no tām daļēji;
6. Izstrāde jānodrošina veidā, ka lietotājam nepiekrītot sīkdatņu grupas izmantošanai, tās attiecīgi netiek ielādētas;
7. Jāparedz iespēja „Atsaukt savu piekrišanu”;

VI. Kvalifikācijas prasības pretendentiem:
Lai nodrošinātu kvalitatīvu mērķa grupai pielāgotu izglītojošu risinājumu izstrādi, Pretendentam jāatbilst šādām minimālajām prasībām:

0. Pretendents iepriekšējo 5 (piecu)[footnoteRef:1] gadu laikā ir ieguvis pieredzi vismaz divu (2) ar izglītību procesu saistītu digitālo projektu īstenošanā, kuru mērķauditorija bija sākumskolas/pamatskolas skolēni.  [1:  Ar iepriekšējiem 5 (pieciem) gadiem iepirkumā tiek saprasts 2019., 2020., 2021., 2022., 2023., 2024. un 2025. gads līdz piedāvājumu iesniegšanas dienai.] 

0. Pretendents iepriekšējo 3 (trīs) gadu laikā ir izstrādājis vismaz vienu elektronisku resursu, kas ir saistīts ar izglītību un apmācību;
0. Pretendenta vidējais finanšu apgrozījums pēdējo 3 (trīs) gadu laikā vismaz 2 (divas) reizes pārsniedz piedāvāto līgumcenu;
0. Pretendents pakalpojuma sniegšanā var nodrošināt šādus speciālistus ar šādu kvalifikāciju:
4.1. Projekta vadītājs:
4.1.1. vismaz bakalaura grāds;
4.1.2. piedalījies vismaz 2 (divu) digitālu mācību līdzekļu un/vai resursu (elektronisks izdevums vai resurss, kurā ir iekļauts izglītības programmas īstenošanai nepieciešamais saturs) izstrādes projektā kā projektu vadītājs. Projekti ir pabeigti un publiski pieejami. 
4.2. Programmētājs/testētājs:
4.2.1. vismaz bakalaura grāds datorzinātnēs;
4.2.2. veicis vismaz 2 (divu) digitālu mācību līdzekļu un/vai resursu, lietotņu, izstrādes projektu izveidi un testēšanu. Projekti ir pabeigti un publiski pieejami;

4.3. Maketētājs:
4.3.1. augstākā vai vidējā profesionālā izglītība mākslā un dizainā;
4.3.2. pieredze vismaz 2 (divu) mācību vai metodisko izdevumu maketēšanā; 

4.4. Mākslinieks/ grafikas dizaineris:
4.4.1.  augstākā vai vidējā profesionālā izglītība mākslā un dizainā;
4.4.2. [bookmark: _Hlk211597009]pieredze vismaz 2 (divu)  elektronisku izglītības resursu vai spēļu, lietotņu grafiskā dizaina izveidē, grafisko elementu atlasē, ilustrāciju veidošanā atbilstoši vecumposmam. Tie ir nodoti izmantošanai un var tikt izmantoti izglītības procesā; 

4.5. Tehniskais redaktors-korektors:
4.5.1. vismaz maģistra grāds baltu/ latviešu filoloģijā;
4.5.2. veicis vismaz 1 (viena) elektroniskā izglītības resursa, kas paredzēts  latviešu valodas zināšanu pilnveidei satura un tehnisko korektūru un rediģēšanu. Tas ir nodots izmantošanai un var tikt izmantots izglītības procesā.

